**2/2017**

**פרוטוקול ישיבת וועד שהתקיימה ביום ב' 27 בפברואר 2017**

הישיבה התקיימה במזכירות היישוב. נקבעה לשעה 21:00.

משתתפים: **אייל גילת, אביבה לוי, רחל גור, גיא רותם, אדם סלע.**

התנצלו: **מיכל מויאל, מיכל ארנון, דובי רול.**

נוכחים:  **חן לייבמן, רועי ליפשיץ, אבשלום כהן, ירון (שוטר קהילתי), נדב פרץ, ערן פורת, אורלי גלעד.**

**סדר יום:**

1. **אישור פרוטוקול 16/02/2017.**
2. **הצל" ח - עידכונים + שיחה על הצהרון.**
3. **חן - צהרון א-ג'.**
4. **נדב רווחה ביישוב, תהליך אסטרטגי.**
5. **ערן פורת- בחירות: מתייחס לבחירות המועצה.**
6. **ירון שוטר קהילתי - פשיעה ביישוב.**
7. **יעלים במדרשה שירלי.**

**דיון:**

1. **אישור פרוטוקול16/02/17** – רחל מבקשת להוסיף, כי היא נמנעה מהצבעה לתקציב הועד לשנת 2017, בעקבות קיצוץ בסעיפי התרבות. הפרוטוקול מאושר.
2. **הצל"ח -**

* אבשה-מבקש לדעת מי נציג הועד בהצל"ח?
* דובי הוא נציג הועד בהצל"ח, אם יש בעיה, יש לפנות לגיא.
* מבקשים עדכון לגבי ניהול המשא ומתן אל מול הסתדרות העובדים.
* אורלי – בישיבה האחרונה שהתקיימה עם נציגות העובדות, שני הצדדים העלו סעיפים שאנו מעוניינים לדון בהם לקראת שלב המשא ומתן המעשי. ישנו פער תקציבי של 250 אלף ש"ח. על מנת להתקדם בהסכם, הועד זקוק לאישור תקציבי. ראש המועצה הבא, יצטרך לתת את הדעת בנושא. בשבוע שעבר נציג ההסתדרות הורה לעובדות שלא להיפגש אם נציגי ועד היישוב. לא יודעים איזה נתונים מעבירים אליהן. ועד היישוב ינסח מכתב שיעבור לכל העובדות בגנים. בשבועיים האחרונים ועד הפעולה קיים מפגשים עם כלל עובדות הגנים. עד אפריל - מועד הבחירות, לא נוכל להתקדם עם ההסכמים.
* יתכן ובחודשי הקיץ נאלץ לבחון את התקנים השונים במערכת. המערכת לא יציבה וכנראה שנצטרך פחות עובדות.
* אבשה- קיים צורך בניהול יציב למערכת הגנים גם מבחינה כלכלית. האם הועד מעוניין שהמועצה תנהל את מערכת הגנים? הועד קיבל החלטה לקצץ את הסיבסוד של הגנים, החלטה לגיטימית. מה העתיד של הגנים?
* הוחלט לקיים דיון רחב בנושא (ועד, הצל"ח, סיגלית...).
* ההצל"ח וסיגלית יאספו נתונים ויציגו בדיון הרחב.
* יש רצון לחדש את פעילות עמותת נוה בוקר – מחר מתקיימת ישיבה עם הנציגים של עמותת נווה בוקר, לבחון משמעויות והיתכנות. מספר הילדים בגנים יצומצם ויש חשש שמשרד החינוך ייקחו את סמל המוסד. רוצים שעמותת נוה בוקר תשלח בקשה רשמית להקמת גן מוכר שאינו רשמי - יש דחיפות עד 30 במרץ. יש חשיבה לקחת את העמותה ולצרף אותה לחינוך במדרשה – נוכל לגבות דרכה מס. יש מקום לקיים עמותה לצד הוועד - אשמח להוביל את הנושא.
* גיא – חברי הועד מוזמנים לישיבה, הרעיון לקחת את העמותה שיש בה כסף ולעשות שינוי במיידי, בכל מה שנוגע לקבלת סמל מוסד. ברגע שנבין את המשמעות הכלכלית משפטית.
* אבשה – יש רוח חיובית וחלק מחברי העמותה הביעו נכונות.
* אייל – משפחות שאין להן אינטרס בגנים, לא יצטרפו לעמותה כזו. האם אלה שירותים שהועד אמור לספק?
* גיא – יש להעביר את השינוי באופן חוקי ומסודר, העמותה גם יכולה להחליט שהיא לא מממנת את הגנים.

1. **רועי - יש ביישוב בעיה של סמים ואלכוהול בקרב בני הנוער.** מבקשים להגדיר מקום ביישוב לטובת פעילות של הנוער בשכבות ט' –י"ב, שיהיה להם מקום אליו יוכלו להגיע, שם יפגשו גם מבוגר אליו יוכלו לפנות ואיתו יוכלו לדבר. אפשרות שעולה מקלט הג'ימבורי.

* חן – בכל שבנ"ס יש פעולה קבועה לכיתות ט'-י"ב.
* אורלי – ירון השוטר הקהילתי יגיע ויסביר על סמים ואלכוהול בקרב בני הנוער ביישוב. המשטרה עשתה פעולות שגרמו לזעזוע קל. ועד היישוב צריך לצאת באמירה ברורה ולהוביל את התהליך.
* הבעיה מורכבת ממספר גורמים: יש לתת מענה גם לנוער, גם להורים וגם לקהילה. לא כל ההורים יודעים לתת מענה לתופעה. אורלי מציעה לצרף את אדם לצוות הורים בנושא סמים ואלכוהול.
* חן – שיהיה מקום שיכול להכיל את בני הנוער. אין ישוב שאין בו חדר לטובת בני הנוער. הרווחה צריכה לתת מענה לילדים שאיתרנו, כדי להתחיל בעבודה אישית. אין ספק שהורים אחראים על הילדים, אבל יש הורים שלא לוקחים אחריות על הילדים שלהם. במקביל, יש לתת להורים כלים ולקיים סדנאות ביחד עם המועצה. כדי שזה יקרה, צריך לבנות תשתית נכונה. התיכון לא נותן את המסגרת שנתן פעם. אין ליישוב כוח אדם או/ו מקום.
* רחל – אין ספק שהמקלט מתאים לפעילות, למרות שחשבה לייעד אותו לטובת חדר מוסיקה. עדיף שייתן מענה לנוער למען החינוך, זה חשוב יותר.
* הצבעה – הוחלט פה אחד ליעד את מקלט הג'ימבורי לטובת מועדון לבני נוער.
* רועי ליפשיץ מתנדב לרכז את הפעילות ולהכין את המקלט לטובת הפעילות.

1. **חן –** צהרון א' ג': מסכימה עם ההצל"ח שהועד צריך לדאוג שיהיה צהרון. במהלך חופשת פורים אחת מעובדות הצהרון יוצאת לחופש וכרגע אין לנו מחליפה לצהרון. יש בעיה סביב גיוס כוח אדם.

* אבשה – הועד צריך לדאוג לפעילות הצהרון, זה יכול להיות מפעיל חיצוני.
* אייל – אין בעיה של כסף, אפילו נשאר עודף.
* אורלי– מבקשת לעשות שיעורי בית ולבוא עם פתרונות לאחת מישיבות הועד הקרובות.
* גיא - אנחנו לא יכולים לייצר כוח אדם, זו בעיה בכל בכל תחום.
* חן – הייתה שמועה שרוצים לסגור את הצהרון.
* אורלי – כשכוח האדם לא יציב, יהיו הילדים שיעזבו ויש חשש שהמערכת לא תהיה מאוזנת.
* גיא לעשות שיעורי בית ולהציג באחת הפגישות הבאות.
* יש אמירה ברורה של חברי הועד, שיש חשיבות גדולה לקיום צהרון יציב ביישוב.

1. **נדב - רווחה ביישוב, תהליך אסטרטגי –** נדב פרץ - העובד הסוציאלי של היישוב, בתפקיד כשנה וחצי ומבקש לשתף את חברי הוועד במה שמתרחש ביישוב, בנושאי רווחה, עתיד היישוב, ההרחבות הצפויות והיכן יש לתת דגשים לדעתו.

* בקשר עם מספר רב של משפחות ביישוב מסיבות כאלה ואחרות. לפעמים הפגישה הינה חד פעמית ועם חלק מהמשפחות מדובר בליווי מתמשך ורציף. ישנה הטרוגניות שהולכת וגדלה מבחינה דמוגרפית וסוציאלית. ישנם בערך 125 תושבים מעל גיל 60 ויש לכך משמעויות. בנוסף, אוכלוסייה צעירה רבה. ככל שיעבור הזמן, צריך לתת את הדעת לגיל השלישי. ישנן לא מעט משפחות שחיות ביישוב בשכירות מסיבות שונות וגם לכך יש משמעות. משפחות המגיעות לתקופה, לא תמיד מבינות את המשמעות הכלכלית הנלווית לחיים בפריפריה. העזרה הסוציאלית הניתנת היא בכל הרמות ויכולה להתבטא בדברים הבסיסיים ביותר. יש בקשות להנחות בתחומי החינוך, תשלומים לגנים ולאבחונים שצריך לעשות לילדים (קיימת ועדת הנחות ביישוב לטובת הנושא). לגבי בני הנוער - יש בישוב מצב שאינו קיים במקומות אחרים, תרבות הפנאי של בני הנוער מושתתת כמעט כולה, על זמן הפנאי בפנימייה. יש מערכת יחסים של תלות.
* חן – אף אחד לא מחויב להגיע לפנימייה. יש כ - 20 ילדים שלא נמצאים בפנימייה ו 4 שאינם לומדים בתיכון לחינוך סביבתי. תרבות הפנאי תלויה במה שקורה בפנימייה. כשחושבים קדימה – איך מייצרים משהו שלא תלוי בפנימיה, שיהיה שיתוף פעולה.
* ישנם תלמידים מבחוץ ועדיין יש אוכלוסייה יותר מאתגרת והמטרה להגיע אליהם.
* נדב - הנושאים העיקריים בתחום הרווחה ביישוב כיום הינם:
* סמים ואלכוהול – ברגע שזה צף אנו מייצרים הדים. עובדים בהרבה רבדים. אכיפה, הסברה להורים ולבני הנוער וטיפול.
* הורות מטיבה - תיאום הורי, גישור, טיפולים זוגיים וכו'.
* צח"י – אנו בתהליך של בניה מחודשת, יהיו בתקופה הקרובה תרגילים. חשוב להחזיק אותו.
* עבודה מערכתית מול גורמי הישוב.
* בינוי קהילתי - לא מתעסקים בו מספיק. זה אתגר שדורש תשומת לב כמסתכלים קדימה. יש ועדות שמחזיקות את החוסן הקהילתי של כל הישוב. וכרגע אנו במקום פחות טוב.
* קהילה תרבות – יש צורך בתקציבים גדולים יותר, למרות שיש הרבה פעילויות תרבות ביישוב בכלל. תלויים במשאב האנושי. יש כאן המון אנשים שיש להם מה לתת. צריך לייצר את מערך המתנדבים שמשתתף בתוך הוועדות הללו. אם אנו רוצים להכין את הקהילה לקראת הרחבה בעתיד. נושא שעלה זה ועדה אסטרטגית. חשוב לחדד את הנושא ולתת לו דגש משמעותי. יש צוות קהילה שעוסק בארוחות ליולדת, יש צוותים נוספים ויש יוזמות אחרות. קיים צורך לתכלל את כל מה שקורה ביישוב ולהיערך ברמה הקהילתית, זו עבודה של צוות תכנון אסטרטגי.
* רחל – יש בעיה עם מתנדבים וגיוסם לוועדת תרבות.

1. **ערן פורת– בחירות** - הישוב תומך במסקנות ועדת ההיגוי שעשתה עבודה של שיתוף ציבור במדרשה, בנושא התיכון האזורי. כועד ייצוגי השאלה היא, האם ועד הישוב מתכוון לפנות למועמדים ולשאול את דעתם בנושא התיכון, כדי שהתושבים יקחו זאת בחשבון?

* אביבה - אפשר לבקש מסמך עמדה או להציג את דעת התושבים בפני המועמדים ולבקש התייחסות. אדם הופתע ללמוד שיש תושבים ששמחים על היוזמה של הקמת תיכון. לא בטוח שהרוב מוחלט, יש לא מעט אנשים ששמחים שיקום תיכון במקום אחר. מדובר על 4 או 6 שנתי, לא אכפת להם שיהיה עוד תיכון.
* אייל – לא בטוח שאנו צריכים להתערב בדיון. הועד אימץ את החלטות ועדת ההיגוי. לא בטוח שזה צעד נבון
* ערן – אם הועד תומך אז זה לא נכון שהועד יביע דעה?
* אדם בדעה שאנשים ייגשו לערן . חן – יהיה פאנל שתושבים יוכלו לשאול שאלות. אדם – צריך לבקש הצהרה ממי שרוצה להיבחר.
* גיא - מציע לקיים הצבעה ולשלוח כשאילתה, כי בישוב עלה הנושא של 4 שנתי ומעוניינים לשמוע את דעת המועמדים ולפרסם במידעון.
* הצעת החלטה – ננסח שאילתה למועמדים לרשות המועצה בנוגע לדעתם: 4 שנתי או 6 שנתי ותשובות יפורסמו לתושבים.

1. **ירון שוטר קהילתי - פשיעה ביישוב – מתפקד כחצי שנה בתפקיד. מעדכן כי:**

* יש חוליה של שודדי כספות שפועלת באזור.
* נושא סמים ואלכוהול ביישוב בטיפולו של צדוק מפקד נקודת המשטרה ברמת הנגב. יש פעילות סמויה וגלויה בכל הנוגע לסמים ואלכוהול בפנימיה וביישוב.
* מבקש שהועד יבחן האם יש צורך במצלמות נוספות ביישוב. האם יש תקציב לזה?
* אדם – יש החלטה לחבר את המצלמות לחדר המצב של המועצה. יש מצלמות ויש אינטרנט. ירון יבדוק זאת מול מוטי. חשוב שהחומר יגובה גם במועצה.
* משק המועצה יטפל בזה.
* בכל לילה יש סיור רכוב של מג"ב ביישוב.
* מבקשים לשים דגש בסוף השבוע שבו מתקיימת העדלאידע. בשנים שעברו הלילות היו פרועים במיוחד. יש לשים דגש על ימי שישי ומוצש. בוגרי התיכון מגיעים ומפרים את הסדר הציבורי, צריך שתהיה כאן השגחה של המשטרה.
* נדב – להוציא לתושבים תזכורת כי מדובר בסופ"ש עדלאידע ושההורים יהיו מודעים למעשיהם של ילדיהם.
* אורלי – להציב שירותים ליד החניה בעדלאידע.
* אורלי– קיבלנו אישור למכולת אשפה נוספת.

1. **אייל - מה עושים בקשר לגדר הצפונית?**

* אדם – את הפתחים הפרטיים ביקשנו לסגור.
* אדם – לקחת צוות ולנקות את האזור, לקבוע עובדות. יש אנשים שזרקו אשפה, אדם בעד להוציא מכתב.
* אייל – השתלטות על שטח זה עניין של המועצה. אמור להיות שטח פתוח ונקי בין הבתים לבין הגדר.
* באחריות אדם לנסח מכתב שיופץ לתושבים שגובלים בגדר בנווה צין.

1. **אדם מעדכן, כי גיליס ביקש לדעת מדוע לא קיבלנו את קורות החיים שלו, כמועמד לנציגות במליאת המועצה.**

* התבקש לשלוח במייל את קורות החיים, טרם התקבל. במידה וישלח, נעלה לדיון ולהצבעה שוב בישיבת הועד הקרובה.
* אדם מבקש, כי בפעם הבאה שיצא קול קורא, יש להבהיר כיצד מגישים מועמדויות. מציע להניח בתיבת הצעות כמו הצעות.
* אדם מבקש לגבש פרוטוקול להגשת קולות קוראים, כך שבמקרים הבאים שיופצו קולות קוראים, יהיה ברור שמגישים לתיבה הצעות.

1. **יעלים במדרשה שירלי** – ידון בישיבה הבאה.
2. **משרת גיוס כספים מריאלה** – ידון בישיבה הבאה.

רשמה: **רחל גור**